CELEX: 62014TN0710
Language: fi
Date: 2014-10-06 00:00:00
Title: Asia T-710/14: Kanne 6.10.2014 – Herbert Smith Freehills v. neuvosto

17.11.2014   
            
            
               FI
            
            
               Euroopan unionin virallinen lehti
            
            
               C 409/63
            
         Kanne 6.10.2014 – Herbert Smith Freehills v. neuvosto
   (Asia T-710/14)
   2014/C 409/84
   Oikeudenkäyntikieli: englanti
   
      Asianosaiset
   
   
      Kantaja: Herbert Smith Freehills LLP (Lontoo, Yhdistynyt kuningaskunta) (edustaja: asianajaja P. Wytinck)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan unionin neuvoston 23.7.2014 tehdyn päätöksen 18/c/01/14
            
         
               —
            
            
               velvoittamaan neuvoston korvaamaan kantajan oikeudenkäyntikulut tässä menettelyssä.
            
         
      Oikeudelliset perusteet ja pääasialliset perustelut
   
   Tällä kanteella kantaja vaatii kumoamaan neuvoston 24.7.2014 tehdyn päätöksen 18/c/01/14, jolla neuvosto hylkäsi kantajan uudistetun hakemuksen asetuksen N:o 1049/2001 (1) mukaisesta oikeudesta tutustua tiettyihin asiakirjoihin, jotka liittyvät tupakkatuotteiden ja vastaavien tuotteiden valmistamista, esittämistapaa ja myyntiä koskevien jäsenvaltioiden lakien, asetusten ja hallinnollisten määräysten lähentämisestä sekä direktiivin 2001/37/EY kumoamisesta 3.4.2014 annetun Euroopan parlamentin ja neuvoston direktiivin 2014/40/EU (2) antamiseen.
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu siihen, että neuvosto on rikkonut asetuksen N:o 1049/2001 4 artiklan 2 kohdan toista luetelmakohtaa, koska i) kaikki neuvoston yksilöimät asiakirjat eivät kuulu oikeudellisen neuvonannon suojaa koskevan poikkeuksen soveltamisalaan ja ii) ylivoimainen etu edellyttää asiakirjoihin, jotka yksilöitiin kantajan hakemuksessa saada tutustua asiakirjoihin, sisältyvien tietojen ilmaisemista.
            
         
               2)
            
            
               Toinen kanneperuste, joka perustuu siihen, että neuvosto on rikkonut asetuksen N:o 1049/2001 4 artiklan 6 kohtaa, koska se ei antanut oikeutta tutustua pyydettyihin asiakirjoihin osittain.
            
         
               3)
            
            
               Kolmas kanneperuste, joka perustuu siihen, että neuvosto on tehnyt ilmeisen arviointivirheen kantajan asiakirjoihin tutustumista koskevan hakemuksen laajuuden osalta.
            
         
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).
   
      (2)  EUVL L 127, s. 1.